বৃহস্পতিবার বিকেল চারটার দিকে পৌরসভার করাইয়াঘোনাস্থ অপহরণকারী রাশেদের বাড়ি থেকে শিশুটিকে উদ্ধার করে পুলিশ। পুলিশ জানায়, এর আগে বিকাশ এজেন্টকে আটকের পর তার স্বীকারোক্তি অনুযায়ী অপহরণ চক্রের আরেক সদস্যকে আটক করে পুলিশ। পরে তার দেওয়া তথ্যানুযায়ী অপহরণ চক্রের হোতা রাশেদের বাড়ি থেকে ওই শিশুকে উদ্ধার করা হয়। শিশুর নাম জান্নাতুল ফেরদৌস মাহি (২)। সে শ্রীমঙ্গল জেলার কমলগঞ্জ উপজেলার বেড়াচড়া গ্রামের মো. আশিকের কন্যা। তারা স্ব-পরিবারে চট্টগ্রাম মহানগরীর বায়েজিদ থানা এলাকায় বসবাস করছেন দীর্ঘদিন ধরে।